
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός περιοχής στο Δήμο Λάρισας (Ν. Λάρισας) για την κατα¬ 
σκευή υπέργειων εστεγασμένων χώρων στάθμευσης αυτοκινή¬ 
των άνω των 80 θέσεων. ... ... 1 

ΑΠΟΦΑΣΕΙΣ 

Χαρακτηρισμός ως διατηρητέου του ισογείου κτιρίου με υπόγειο που 
βρίσκεται στο Δήμο Καρπάθου φερόμενο ως ιδιοκτησία Ειρήνης 
και Ευδοξίας Νικολαΐδου και καθορισμός ειδικών όρων και πε¬ 
ριορισμών δόμησης».,'. 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Καθορισμός περιοχής στο Δήμο Λάρισας (Ν. Λάρισας) για την κατα¬ 
σκευή υπέργειων εστεγασμένων χώρων στάθμευσης αυτοκινήτων 
άνω των 80 θέσεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

1. Τις διατάξεις της παραγρ. 7 του άρθρου 6 του Ν. 960/79 «Περί 
επιβολής υποχρεώσεων προς δημιουργία χώρων στάθμευσης αυτοκινή¬ 
των... κ.λπ» (Α' 194), όπως προστέθηκε με την παρ. 1 του άρθρου 97 
του Ν. 1892/90 «Για τον εκσυγχρονισμό και την ανάπτυξη και άλλες 
σχετικές διατάξεις» (Α' 101). 

2. Την 288/πρ. 15/1990 γνωμοδότηση του Συμβουλίου Χωροτα- 
' ξίας, Οικισμού και Περιβάλλοντος Ν. Λάρισας. 

3. Την 44/1991 γνωμοδότηση του Συμβουλίου της Επικράτειας, 


με πρόταση του Υπουργού Περιβάλλοντος, -Χωροταξίας και Δημοσίων 
Έργων, αποφασίζουμε: - 

Άρθρο 1 

Καθορίζεται περιοχή στο Δήμο Λάρισας (Ν. Λάρισας), εντός της 
οποίας εφαρμόζονται οι διατάξεις του ν. 880/79 (Α' 58) για την κατα¬ 
σκευή υπέργειων εστεγασμένων χώρων στάθμευσης αυτοκινήτων άνω 
τών 80 θέσεων και η οποία εξασφαλίζει συνολικό αριθμό 3.073 θέσεων 
στάθμευσης αυτοκινήτων, όπως η περιοχή περικλείεται από τις οδούς 
Σπύρου Καλοδίκη - Παραποτάμιος (συνοικία Αμπελόκηποι) - Γρηγορο- 
πούλου - Γεωργιάδου - Αεροδρομίου - Ηρώων Πολυτεχνείου - Δούκα - 
Δράμας - Φαρσάλων - Αλεξανδρουπόλεως - Αχιλλέως - Μαγριέ - Αντι¬ 
πάρου - Καρδίτσης - Μυτιλήνης - Σαρίμβεη - Ηρώων Πολυτεχνείου - 
Λαγού - Παραποτάμιος (συνοικία Ιπποκράτους) Σπύρου Καλοδίκη και 
φαίνεται περικλειόμενη με πράσινη γραμμή στα σχετικά έξι (6) χρωμα¬ 
τισμένα πρωτότυπα διαγράμματα σε κλίμακα 1:2000 που θεωρήθηκαν 
από τον Προϊστάμενο της Διεύθυνσης Τυπογραφικών Εφαρμογών με 
την 6447/1991 πράξη του και που αντίτυπά τους σε φωτοσμίκρυνση 
δημοσιεύονται με το παρόν διάταγμα. 

Άρθρο 2 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 12 Απριλίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

ΑΠΟΦΑΣΕΙΣ 

Αριθ: ΑΠΑ/2321 (2) 

Χαρακτηρισμός ως διατηρητέου του ισογείου κτιρίου με υπόγειο που 

βρίσκεται στο Δήμο Καρπάθου φερόμενο ως ιδιοκτησία Ειρήνης-και 

Ευδοξίας Νικολαΐδου και καθορισμός ειδικών όρων και περιορισμών 

δόμησης». 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2) αυ¬ 
τού, όπως τροποποιήθηκε με τις διατάξεις του Ν. 1772/88 «Τροποποί¬ 
ηση των διατάξεων του Ν. 1577/85 «Γενικός Οικοδομικός Κανονι¬ 
σμός» και άλλες σχετικές διατάξεις (ΦΕΚ 91/Α/88). 

2. Το υπ’ αριθμ. 1/86 Π.Δ/γμα «Καθορισμός αρμοδιοτήτων 
Υπουργείου Αιγαίου» (ΦΕΚ 1/Α/86) και ειδικότερα τα άρθρα (παρ. 3 
εδ. ζ, περ. αα) και 5 αυτού.. 

3. Το υπ’ αριθμ. 359/86 Π.Δ/γμα «Οργανισμός Υπουργείου Αι¬ 
γαίου» (ΦΕΚ 158/Α/86) και ειδικότερα το άρθρο 5 (παρ. 1, ε και παρ. 
2, Ε, 8) αυτού. 

4. Την υπ’ αριθμ. 8555/27.11.90 (ΦΕΚ 741/Β/29.11.90) κοινή 
απόφαση των Υπουργών Προεδρίας της Κυβερνήσεως και Αιγαίου σχε¬ 
τικά με τις «Πράξεις και έγγραφα αρμοδιότητας του Υπουργείου Αι¬ 
γαίου που εξαιρούνται από τους περιορισμούς της διάταξης του άρθρου 
81, παρ. 1 του Ν. 1892/90». 

5. Την υπ’ αριθμ. ΔΔΟ/Φ.101.22/574/30.1.1991 απόφαση του 
Υπουργού Αιγαίου «Μεταβίβαση αρμοδιοτήτων στον Γενικό Γραμμα¬ 
τέα και στους Προϊσταμένους Δ/νσεων και Τμημάτων του Υπουργείου 
Αιγαίου και του δικαιώματος να υπογράφουν με «Εντολή Υπουργού 
(ΦΕΚ 80/Β/21.2.91). 

6. Τον φάκελλο του θέματος, ο οποίος διαβιβάσθηκε από το ΤΠ και 
ΠΕ Ρόδου με το υπ’ αριθμ. 684/89/ΕΠΑΕ/20.12.1989 έγγραφό 
του στο Τμήμα Πολιτιστικής. Ανάπτυξης της Δ/νσης Περιφερειακής 
Ανάπτυξης του Υπουργείου Αιγαίου και έλαβε αριθμ. πρωτ. 132/ 
9.1.1990. 

7. Την από 25.1.1991 αιτιολογική έκθεση για τον χαρακτηρισμό 
του κτιρίου ως διατηρητέου, του Τμήματος Πολιτιστικής Ανάπτυξης 
της Δ/νσης Περιφερειακής Ανάπτυξης του Υπουργείου Αιγαίου. 


8. Την παρέλευση της προθεσμίας που ορίζει ο Νόμος, χωρίς να πε¬ 
ριέλθουν στο Τμήμα Πολιτιστικής Ανάπτυξης της Δ/νσης Περιφερεια¬ 
κής Ανάπτυξης του Υπουργείου Αιγαίου τυχόν αντιρρήσεις εκ μέρους 
των φερομένων ως ιδιοκτητριών Ειρήνης και Ευδοξίας Νικολαΐδου, 
αποφασίζουμε: > · 

1. Χαρακτηρίζεται ως διατηρητέο το ισόγειο κτίριο με υπόγειο και η' 
αυλόθυρα του αυλότοιχου του αυλείου χώρου αυτού, που βρίσκεται στο 
Δήμο Καρπάθου, φερομένου ως ιδιοκτησία Ειρήνης και Ευδοξίας Νικο- 
λαΐδου, όπως φαίνεται σημειωμένο στο τοπογραφικό διάγραμμα σε κλί¬ 
μακα 1:500 που θεωρήθηκε από την Προϊσταμένη του Τμήματος Πολι¬ 
τιστικής Ανάπτυξης της Δ/νσης Περιφερειακής Ανάπτυξης του Υπουρ¬ 
γείου Αιγαίου με την υπ’ αριθμ. 2321/91 πράξη της και το οποίο επι¬ 
συνάπτουμε, επειδή πρόκειται για κτίριο με αξιόλογα αρχιτεκτονικά και 
μορφολογικά στοιχεία. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση αλλοίοοση ή καταστροφή των επί μέρους αρχιτεκτονικών του 
στοιχείων. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντος οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς στο εσωτερικό του χαρακτηριζο- 
μένου ως διατηρητέου κτιρίου, εφ’ όσον δεν αλλοιώνεται ο αρχιτεκτονι¬ 
κός του χαρακτήρας. 

4. Δεν επιτρέπεται η τοποθέτηση φωτεινών επιγραφών και διαφημί¬ 
σεων στο χαρακτηριζόμενο ως διατηρητέο κτίριο. Επιτρέπεται μόνο η 
τοποθέτηση επιγραφών περιορισμένων διαστάσεων που πληροφορούν 
για τυχόν χρήση των χώρων του κτιρίου. 

5. Για οποιαδήποτε οικοδομική εργασία στο εξωτερικό και εσωτερικό 
του χαρακτηριζομένου ως διατηρητέου κτιρίου και του περιβάλλοντα 
χώρου του καθώς και για την τοποθέτηση επιγραφών απαιτείται η 
έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

6. Η ισχύς της παρούσας απόφασης αρχίζει από της δημοσιεύσεώς 
της στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα που τη συνο¬ 
δεύει στην Εφημερίδα της Κυβερνήσεως. 

Μυτιλήνη, 16 Απριλίου 1991 

Ο ΥΠΟΥΡΓΟΣ 

ΓΕΩΡΓΙΟΣ ΜΙΣΑΗΛΙΔΗΣ 

